《客从远方来六首 其五》
明代·黄淮

客从远方来，遗我双明珠。明以喻妾心，圆以敦佳期。

韬以文锦段，出入与之俱。含情一披阅，泣泪沾罗襦。

珠光恒不灭，佳期复何如。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。